38a C. PLINII HIST. NAT. LIB. XXXII. 



Ad extrahenda corpori inhaerentia. 



XLIII. Extrahunt tela corpori inhaerentia sepiarum 

 testae ex aqua, salsamentorum carnes, cancri fluviatiles 

 triti , siluri fluviatilis , qui et alibi quam in Nilo nasci- 

 tur, carnes impositae rcentes sive salsae. Ejusdem cinis 

 extrahit , et adeps : et cinis spinae ejus vicem spodii 

 praebet. 



Ad ulcra , carcinomata , et carbunculos. 



XLIV. Ulcra quae serpunt, et quae in his excrescunt, 

 ex capite maenarum cinis , vel siluri coercet. Carcino- 

 mata percarum capita salsarum : efficacius si cineri ea- 

 rum misceatur sal , et cunila capitata , oleoque subigan- 

 tur. Cancri marini cinis usti cum plumbo, carcinomata 

 compescit. Ad hoc et fluviatilis sufficit cum melle , li- 

 neaque lanugine. Aliqui malunt alumen melque miscere 

 cineri. Phagedaenae siluro inveterato, et cum sandaracha 

 trito : cacoethe , et nomae , et putrescentia cybio vetere 

 sanantur. Vermes innati ranarum felle tolluntur : fistulas 

 aperiuntur, siccanturque salsamentis cum linteolo im- 

 missis. In traque alterum diem callum omnem auferunt, 

 et putrescentia ulcerum , quasque serpunt , emplastri 

 modo subacta et illita. Et alex purgat ulcra in linteolis 

 concerptis. Item echinorum testae cinis. Carbunculos 

 coracinorum salsamenta illita discutiunt. Item mullorum 



